ROZHODNUTIE KOMISIE
z 27. januára 2009
o vyrovnaní účtov platobných agentúr Estónska, ktoré sa týkajú výdavkov v oblasti opatrení na rozvoj vidieka financovaných z Európskeho poľnohospodárskeho záručného fondu (EPZF) za rozpočtový rok 2007
[oznámené pod číslom K(2009) 150]
(Iba estónske znenie je autentické)
(2009/85/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho články 30 a 39,
po porade s Výborom poľnohospodárskych fondov,
keďže:
(1)
V rozhodnutí Komisie 2008/395/ES (2) sa za rozpočtový rok 2007 vyrovnali účty všetkých platobných agentúr okrem estónskej platobnej agentúry PRIA a maltskej platobnej agentúry MRAE.
(2)
Vzhľadom na doručenie nových informácií a dodatočné kontroly môže Komisia v súčasnosti rozhodnúť o úplnosti, presnosti a vecnej správnosti výdavkov v súvislosti s opatreniami na rozvoj vidieka, ktoré predložila estónska platobná agentúra PRIA.
(3)
V súlade s článkom 30 ods. 2 nariadenia (ES) č. 1290/2005 týmto rozhodnutím nie sú dotknuté rozhodnutia následne prijaté Komisiou, ktorými sa z financovania Spoločenstva vylučujú výdavky, ktoré neboli vynaložené v súlade s pravidlami Spoločenstva,
PRIJALA TOTO ROZHODNUTIE:
Článok 1
Účty estónskej platobnej agentúry PRIA, ktoré sa týkajú výdavkov v oblasti opatrení na rozvoj vidieka financovaných Európskym poľnohospodárskym a záručným fondom (EPZF) za rozpočtový rok 2007 sa týmto vyrovnávajú.
Sumy, ktoré sú vymáhateľné od členského štátu alebo splatné členskému štátu v súlade s týmto rozhodnutím v oblasti opatrení na rozvoj vidieka uplatniteľných v Estónsku, sa stanovujú v prílohe I a prílohe II.
Článok 2
Toto rozhodnutie je určené Estónskej republike.
V Bruseli 27. januára 2009